Metikal

**Metikal (MZN)** (port.: sing.:*metical*, plur.: *meticais*)  je nacionalna valuta u Mozambiku od 2006. godine. Međunarodna skraćenica za metikal je MZN. Metikal je podijeljen na 100 centavosa. U opticaju su novčanice od 20, 50, 100, 200, 500 i 1000 metikala, na čijoj prednjoj strani je lik predsjednika Mozambika Samora Machela, dok su na naličju motivi životinja. Novčići u opticaju su 20 i 50 centavosa te 1, 2, 5 und 10 metikala, dok su novčići od 1, 5 i 10 centava povučeni iz opticaja.

## Kurs
Zbog visokih investicija međunarodnih kompanija u 2011. godini, metikal se smatra, nakon kineskog juana drugom najjačom valutom na svijetu. U osnosu na američki dolar, metikal je dobio na vrijednosti od početka 2011. godine 21,5 % 

Kurs u bankama je nekoliko niži od onoga koji se može dobiti u privatnim mjenjačnicama.

## Historija
Novi metikal zamijenio je *stari metikal* (ISO-4217 *MZM*) u omjeru 1:1000. Stari metikal vrijedio je do kraja 2006. godine, ali se do kraja 2012. može promijeniti u Centralnoj banci Mozambika.

### Prvi metikal (MZM) 
Metikal, koji je po ISO 4217 standardu dobio oznaku **MZM**, je kao valuta 1980. godine u Mozambiku zamijenio postojeći mozambijski eskudo. Bio je podijeljen na 100 centavosa. Zbog nerazvijenosti privrede u i nesređenih ekonomskih odnosa, metikal je brzo izgubio vrijednost, te mu je ona pala na 1 USD = 24.500 metikala. 6. juna 1980. uvedene su novčanice u apoenima od 50, 100, 500 i 1.000 metikala. 16. juna 1983. izvršeno je reizdanje postojećih novčanica; a 3. februara 1989. uveden je apoen od 5.000 metikala. 1991. godine izdane su novčanice od 500, 1.000, 5.000 i 10.000 mozambijkih metikala a 1993. one od 50.000 i 100.000 metikala. 1999. uvedene su novčanice od 20.000 a 2003. od 200.000 i 500.000 metikala.

1980. uvedene su kovanice od 50 centavosa te 1, 2½, 5, 10 i 20 metikala. Kovanice od 50 centavosa, 2½, i 5 metikala kovale su se od aluminija, kovanica od jednog metikala od mesinga, a kovanice od 10 i 20 metikala od bakra i nikla. 1986. uvedene su aluminijske kovanice od 1, 10, 20 i 50 metikala. 1994. u platni promet se plasiraju kovanice od 1, 5, 10, 20, 50, 100, 500 i 1.000 metikala. Kovanice niže vrijednosti izrađene su od mesinga koji je presvućen čelikom, a one više denominacije od nikla, presvučenog čelikom. 5.000 metikala je uvedeno 1998. nakon čega 2003. slijedi 10.000 metikala.

1. maja 2006. godine uveden je novi (drugi) mozambijski metikal, koji je po ISO 4217 standardu dobio oznaku **MZN**. Tog datuma u opticaj su puštene nove novčanice i kovanice. Izvršena je zamjena starog u novi metikal koja je iznosila 1 novi metikal = 1000 starih metikala, a prijelazno razdoblje do kojeg se mogao koristiti stari metikal trajalo je do 31. decembra 2006. Tokom razdoblja pretvorbe oznaka nove valute je kod lokalnog stanovništva skraćena iz MTn u MT.

## Novčanice 
### Prva serija
### Druga serija
## Kovanice 
### Prva serija
### Druga serija
1  Novčići povučeni iz opticaja 
## Vanjski linkovi 
* Izgled novčanica prvog (starog) meticala
* Izgled novčanica na web stranici Nacionalne banke Mozambika 

## Reference
Kategorija:Privreda Mozambika
Kategorija:Ekonomija Mozambika
Kategorija:Afričke valute
Kategorija:Valute uvedene u 1980.
Kategorija:Valute u optjecaju